Document ID: 32012D0304
Publication Date: 2012-06-11

Content:
32012D0304
L 152/50
SLUŽBENI LIST EUROPSKE UNIJE
PROVEDBENA ODLUKA KOMISIJE
od 11. lipnja 2012.
o odobrenju laboratorija u Hrvatskoj i Meksiku za provođenje seroloških testova u svrhu praćenja učinkovitosti cjepiva protiv bjesnoće
(priopćena pod brojem dokumenta C(2012) 3761)
(Tekst značajan za EGP)
(2012/304/EU)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Odluku Vijeća 2000/258/EZ od 20. ožujka 2000. o određivanju posebnog instituta odgovornog za utvrđivanje kriterija za standardizaciju seroloških testova u svrhu praćenja učinkovitosti cjepiva protiv bjesnoće (1), a posebno njezin članak 3. stavak 2.,
budući da:
(1)
Odlukom 2000/258/EZ određen je Agence nationale de sécurité sanitaire de l’alimentation, de l’environnement et du travail (ANSES) u Nancyju, Francuska (prije poznat pod nazivom Agence française de sécurité sanitaire des aliments, AFSSA), kao poseban institut odgovoran za utvrđivanje kriterija potrebnih za standardizaciju seroloških testova za praćenje učinkovitosti cjepiva protiv bjesnoće.
(2)
Tom je Odlukom također predviđeno da ANSES dokumentira procjenu laboratorija u trećim zemljama koje su podnijele zahtjev za provođenje seroloških testova za praćenje učinkovitosti cjepiva protiv bjesnoće.
(3)
Nadležno tijelo Hrvatske podnijelo je zahtjev za odobrenje laboratorija za opću virologiju i dijagnostiku bjesnoće Veterinarskog instituta u toj trećoj zemlji za provođenje takvih seroloških testova. Taj je zahtjev poduprt povoljnim izvještajem ANSES-a od 20. rujna 2011. o procjeni laboratorija.
(4)
Nadležno tijelo Meksika podnijelo je zahtjev za odobrenje laboratorija za opću virologiju i dijagnostiku bjesnoće pri Centro National de Serviciosde Diagnóstico en Salud Animal u toj trećoj zemlji za provođenje takvih seroloških testova. Taj je zahtjev poduprt povoljnim izvještajem ANSES-a od 20. rujna 2011. o procjeni laboratorija.
(5)
Zato bi trebalo te laboratorije odobriti za provođenje seroloških testova za praćenje učinkovitosti cjepiva protiv bjesnoće kod pasa, mačaka i pitomih vretica.
(6)
Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinje,
DONIJELA JE OVU UREDBU:
Članak 1.
U skladu s člankom 3. stavkom 2. Odluke 2000/258/EZ, odobravaju se sljedeći laboratoriji za provođenje seroloških testova za praćenje učinkovitosti cjepiva protiv bjesnoće kod pasa, mačaka i pitomih vretica:
(a)
Hrvatski veterinarski institut
Laboratorij za dijagnostiku bjesnoće i opću virologiju
Savska cesta 143
Zagreb 10000
Hrvatska
;
(b)
Centro Nacional de Servicios de Diagnóstico en Salud Animal
Km 37.5 Carretera Federal México - Pachuca
55740 Tecámac
México
.
Članak 2.
Ova se Odluka primjenjuje od 1. srpnja 2012.
Članak 3.
Ova je Odluka upućena državama članicama.
Sastavljeno u Bruxellesu 11. lipnja 2012.

EuroVoc Classification:
Level 1 (Primary): 100158
100161
100149
100156
Level 2 (Secondary): 100277
100283
100282
100215
100279
100262
100250
100245
Level 3 (Tertiary): 2442
2478
5781
2119
5283
122
2106
6205
2711
1415
914
1105
4069
7207
1615
5877
All Tags: 1445
1899
1919
2988
3660
4635
5563